C 148/12
HU
Az Európai Unió Hivatalos Lapja
2023.4.28.
A természet-helyreállítási jogszabályra irányuló javaslat és a beporzókra vonatkozó új megállapodás együttesen fordulatot jelenthetnek a beporzók védelmében uniós szinten.
Ambiciózusabbá tehetik az uniós biodiverzitási stratégiában kitűzött azon célokat, hogy 2030-ra megfordítsák a beporzók állományainak hanyatlását, és regenerálják a természetet a mezőgazdasági földterületeken.
A KAP keretében kidolgozott tagállami tervek támogatni fogják a mezőgazdasági termelőket, köztük a kistermelőket, abban, hogy a 2023–2027-es időszakban fenntarthatóbbá és reziliensebbé tudják tenni termelési rendszereiket.
Ezen okok miatt az új jogalkotási aktusokra irányuló javaslatok előterjesztése helyett az elsődleges prioritás annak biztosítása, hogy a társjogalkotók által jelenleg tárgyalt javaslatokat gyorsan elfogadják, majd a közös agrárpolitikával együtt végrehajtsák.
A Bizottság minden erőfeszítést megtesz e cél elérése érdekében, és arra ösztönzi az összes érintett szereplőt, hogy járuljanak hozzá ehhez.
A polgári kezdeményezést támogató több mint egymillió nyilatkozat egyértelmű jelzés és bátorítás arra vonatkozóan, hogy a bizottsági javaslatok magas szintű ambícióit fenn kell tartani.
Az európai zöld megállapodás által az átmenet előmozdítása terén elért siker az egész társadalomtól függ – beleértve a polgárokat, a mezőgazdasági termelőket, a vállalkozásokat, a tudósokat, a hatóságokat és az európai intézményeket is.